

REPUBLIKA HRVATSKA

VRHOVNI SUD REPUBLIKE HRVATSKE

DOKUMENTACIJA O NABAVI

za provedbu postupka jednostavne nabave

USLUGE ČIŠĆENJA PROSTORIJA U VRHOVNOM SUDU REPUBLIKE HRVATSKE

Ev.br. 10/2025

Su-VII-6/2025

Zagreb, ožujak 2025.

SADRŽAJ

1. NAZIV NARUČITELJA / PODACI O NARUČITELJU 3

2. OPIS PREDMETA NABAVE 3

3. TEHNIČKA SPECIFIKACIJA – TROŠKOVNIK 4

4. KRITERIJI ZA KVALITATIVNI ODABIR 7

5. PROVJERA PONUDITELJA 10

6. POJAŠNJENJE I UPOTPUNJAVANJE DOKUMENATA 10

7. JAMSTVA 10

8. KRITERIJ ODABIRA PONUDE 11

9. PREGLED OBJEKTA 11

10. PODACI O PONUDI 11

11. ROK DONOŠENJA ODLUKE O ODABIRU ILI PONIŠTENJU 12

12. PRILOZI 13

# 1. NAZIV NARUČITELJA / PODACI O NARUČITELJU

 VRHOVNI SUD REPUBLIKE HRVATSKE

Trg N. Zrinskog 3, 10000 ZAGREB

OIB: 20599635268

## 1.1. PODACI O OSOBAMA ZADUŽENIM ZA KOMUNIKACIJU

Bruno Varga, Ravnatelj sudske uprave Vrhovnog suda RH, telefon: 01/4862-240, e-mail: bruno.varga@vsrh.hr

ili

Iva Štanfel Ramušćak, Voditelj pododsjeka za javnu i jednostavnu nabavu, telefon: 01/4862-116, e-mail: iva.stanfelramuscak@vsrh.hr, nabava@vsrh.hr

## 1.2. PODACI O POSTUPKU NABAVE

Ev. br. nabave: 10/2025

Vrsta postupka: jednostavna nabava - postupak nabave usluge čišćenja pozivom trojici gospodarskih subjekata i objavom na mrežnoj stranici naručitelja.

Vrsta ugovora: Ugovor o nabavi usluge

# 2. OPIS PREDMETA NABAVE

Predmet nabave-usluga, nije podijeljen u grupe: Čišćenje prostorija

Predmet nabave je usluga čišćenja prostorija Vrhovnog suda Republike Hrvatske smještenog na adresi: Trg Nikole Zrinskog 3 u Zagrebu.

Procijenjena vrijednost nabave: 7.800,00 EUR bez PDV-a

CPV: 90910000-9-Usluge čišćenja

Okvirne količine predmeta nabave iskazane su u Troškovniku – sastavnom dijelu dokumentacije o nabavi.

## 2.1. POSEBNI UVJETI ZA IZVRŠENJE UGOVORA

Početak isporuke: sklapanjem ugovora o nabavi.

Mjesto isporuke: Zagreb, Trg N. Zrinskog 3 (eventualno na drugu adresu Naručitelja u slučaju nužnog preseljenja) radnim danom od 15,00 do 20,00 sati, s tim da se radno vrijeme po potrebi može i promijeniti.

Rok završetka isporuke: 30.09.2025.

Način isporuke: sukcesivno na temelju narudžbe tijekom trajanja ugovora, u roku od 48 sata od poslane narudžbe elektronskom poštom ili putem telefona.

Naručitelj će plaćati uslugu na temelju ispostavljenog računa za prethodni mjesec. Na računu treba biti iskazana specifikacija troškova usluge čišćenja lokacije, količina izvršene usluge (sati), jedinična i ukupna cijena, te priložen obrazac Evidencije o radnoj prisutnosti djelatnika. Plaćanje se obavlja u roku 30 dana sukladno odredbama Zakona o financijskom poslovanju i predstečajnoj nagodbi („Narodne novine“, broj 108/12., 144/12., 81/13., 112/13., 71/15., 78/15. i 114/22.), na žiro račun ponuditelja, bez predujma.

Račun se izdaje u strukturiranom elektroničkom obliku – eRačun - na temelju Zakona o elektroničkom izdavanju računa u javnoj nabavi („Narodne novine“, broj 94/18) putem informacijskog posrednika – FINE.

2.2. KOLIČINA PREDMETA NABAVE

Količina predmeta nabave iskazana u troškovniku je predviđena (okvirna) količina za ugovoreno razdoblje. Stvarno nabavljena količina može biti veća ili manja od predviđene (okvirne) količine budući da nije moguće procijeniti točnu količinu.

Naručitelj samostalno određuje količinu potrebnih usluga, kao i raspored izvršavanja usluge.

# 3. TEHNIČKA SPECIFIKACIJA – TROŠKOVNIK

## 3.1. TEHNIČKA SPECIFIKACIJA

Čišćenje je proces odstranjivanja prljavštine, prašine, organskih tvari i ostalih mrlja na podu, opremi i namještaju, vratima, zidovima i staklenim površinama s ciljem postizanja zadovoljavajućeg standarda čistoće, primjenom i kombiniranjem različitih tehnika čišćenja.

Ovisno o površini koja se čisti odabrani ponuditelj je obvezan sukladno pravilima struke primjenjivati sredstvo i tehniku čišćenja koja odgovara toj površini, vodeći računa pri tom da se površina i/ili predmet čišćenja ne ošteti.

Prilikom obavljanja usluge odabrani ponuditelj je dužan obavljati čišćenje predmeta (npr. lustera i stropnih lampi) i drugih površina koje su dostupne do visine 3 m.

Odabrani ponuditelj je dužan osigurati djelatnicima zaštitnu odjeću koja im je neophodno potrebna i koju su obvezni nositi tijekom obavljanja usluge čišćenja prostorija.

Naručitelj je dužan osigurati prostor za presvlačenje djelatnika koji obavljaju uslugu čišćenja.

**Vrste usluga čišćenja i učestalost obavljanja**

Usluge čišćenja koje su predmet nabave obuhvaćaju: čišćenje po pozivu/dogovoru.

Osnovni cilj je održavanje standarda čistoće prostora koji se čisti. Čišćenje će se obavljati u dogovoreno vrijeme u popodnevnim satima, a što će se definirati prilikom sklapanja ugovora.

Usluge čišćenja obuhvaćaju čišćenje sljedećih vrsta prostorija i površina koje se čiste:

**1. Uredi, uredski prostori, dvorane za sastanke i čajna kuhinja**

1. Pražnjenje i čišćenje koševa za smeće, po potrebi mijenjanje vrećice ili vlažno brisanje koša za smeće
2. Odstranjivanje papirića, nečistoća, mrlja i ostalih zaprljanja s podnih površina
3. Čišćenje (usisavanje i mokro brisanje) svih podnih površina (parket, pločice, kamen, tepisi, tepisoni i sl.)
4. Odstranjivanje prašine, otisaka prstiju i druge prljavštine s namještaja i druge uredske opreme uključujući i tapecirani namještaj, sitni inventar, slike i panoe
5. Usisavanje tapeciranog namještaja (npr. stolice) te odstranjivanje svih zaprljanja
6. Čišćenje svih zaprljanja s radnih stolova, ormara, vrata, okvira vrata i rukohvata, te unutarnjih staklenih površina (osim prozora) – očistiti od mrlja, prašine i vidljivih nakupina prljavštine bez tragova brisanja
7. Čišćenje radijatora, strujnih prekidača (sklopki) na zidovima, lustera i stropnih lampi
8. Odstranjivanje paučine.

**Napomena**: Dokumenti se ne diraju prilikom čišćenja. Stolovi će se očistiti samo u područjima oko dokumenata i dokumenti se neće dirati niti podizati.

Redovno čišćenje u pravilu obuhvaća i čišćenje računalne opreme i ostale uredske opreme (npr. računalo, monitor, tipkovnica, miš, printer, fotokopirni uređaj, telefon i sl.) Čišćenje navedene opreme obavlja se na način da se uklanja površinska prašina (suho čišćenje).

1.

**2. Sanitarni prostori (uključujući i zidne površine koje su obložene pločicama, kamenom i/ili tapetama)**

1. Pražnjenje i čišćenje koševa za smeće, po potrebi mijenjanje vrećice i/ili vlažno brisanje koša
2. Čišćenje i dezinfekcija sanitarnih površina i elemenata, uključujući ogledalo, police, dozatore, slavinu i sl. na način da su bez mrlja, otisaka i tragova brisanja i kamenca
3. Čišćenje svih podnih površina na način da ostaju bez mrlja, otisaka i tragova brisanja
4. Nadopuna higijenskog potrošnog materijala (sapun, WC papir, papirnati ručnici, osvježivači i sl.)
5. Čišćenje i vlažno brisanje prljavštine s vrata i okvira vrata
6. Čišćenje i vlažno brisanje prljavštine sa zidne površine koja je obložena pločicama, kamenom ili tapetama
7. Čišćenje podnih odvoda (sifona) sredstvima za skidanje kamenca, dezinficiranje i odmašćivanje
8. Čišćenje radijatora, strujnih prekidača (sklopki) na zidovima, lustera i stropnih lampi
9. Odstranjivanje paučine.

**3. Ulazni prostori u objekt i vanjske površine uz samu zgradu**

1. Odstranjivanje papirića, nečistoća, mrlja i ostalih zaprljanja s podnih površina
2. Čišćenje (usisavanje i mokro brisanje) svih podnih površina ulaznih holova (parket, pločice, kamen, tepisi, tepisoni i sl.)
3. Čišćenje zaprljanja s vrata, okvira vrata i rukohvata, na način da su bez otisaka prstiju i tragova brisanja
4. Odstranjivanje paučine
5. Čišćenje i metenje vanjskih površina uz samu zgradu.

**4. Hodnici, stubišta**

1. Čišćenje (usisavanje i mokro brisanje) svih podnih površina hodnika (parket, pločice, kamen, tepisi, tepisoni i sl.)
2. Čišćenje i odstranjivanje prašine s vatrogasnih aparata i ostalog inventara (slika i panoa)
3. Odstranjivanje paučine
4. Čišćenje radijatora, strujnih prekidača (sklopki) na zidovima, lustera i stropnih lampi.

Sredstva za čišćenje kao i opremu i pribor za čišćenje osigurava Naručitelj.

3.2. VODITELJ POSLOVA ČIŠĆENJA

Tijekom cijelog razdoblja izvršenja ugovora Ponuditelj je dužan osigurati kontakt osobu. Podaci o kontakt osobi biti će sastavni dio ugovora.

ODGOVORNOST ZA ŠTETU

Ponuditelj je odgovoran za štetu koju tijekom pružanja usluge prouzroče njegovi djelatnici svojom krivnjom (namjerno ili nepažnjom).

KONTROLA KVALITETE OBAVLJANJA USLUGE ČIŠĆENJA

Svaki djelatnik koji obavlja uslugu čišćenja obavezan je ispuniti obrazac Evidencije o radnoj prisutnosti.

U slučaju nezadovoljstva Naručitelja s pruženom uslugom sastaviti će se zapisnik i kontaktirati će se voditelj poslova čišćenja radi otklanjanja nedostataka usluge.

## 3.3. TROŠKOVNIK - NAČIN IZRAŽAVANJA CIJENE

Ponudbeni troškovnik sastavni je dio dokumentacije.

Ponuditelj je dužan ponuditi za svaku stavku određenu u Troškovniku jediničnu cijenu i ukupnu cijenu. U kolonama Troškovnika ukupna cijena stavke izračunava se kao umnožak količine stavke i cijene stavke.

Na kraju Troškovnika ponuditelj izražava cijenu ponude. Ukupnu cijenu ponude čini ukupna cijena svih stavki u Troškovniku s porezom na dodanu vrijednost.

Cijena se izražava u eurima (EUR) i piše brojkama.

U cijenu ponude bez PDV-a moraju biti uračunati svi troškovi i popusti.

PDV se iskazuje zasebno iza cijene ponude.

Ako ponuditelj nije u sustavu PDV-a ili je predmet nabave oslobođen PDV-a, u Troškovniku i Ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

Cijena je nepromjenjiva za cijelo vrijeme trajanja ugovora.

4. KRITERIJI ZA KVALITATIVNI ODABIR

~~4~~.1. OSNOVE ZA ISKLJUČENJE GOSPODARSKOG SUBJEKTA

4.1. A. Naručitelj će isključiti gospodarskog subjekta iz postupka javne nabave ako utvrdi da:

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona („Narodne novine“, broj 125/11, 144/12, 56/15, 61/15, 101/17, 118/18, 126/19, dalje u tekstu: Kazneni zakon)

– članka 333. (udruživanje za počinjenje kaznenih djela), iz Kaznenog zakona („Narodne novine“, broj 110/97, 27/98-ispravak, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11-Odluka Ustavnog suda Republike Hrvatske broj: U-I-1162/2008 od 28. lipnja 2011., dalje u tekstu: KZ)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz KZ-a

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz KZ-a

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz KZ-a

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz KZ-a

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz KZ-a

ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 4.1.A.1. podtočke od a) do f) ove dokumentacije i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Za potrebe utvrđivanja osnova za isključenje iz točke 4.1.A. 1. gospodarski subjekt uz ponudu obavezno dostavlja Izjavu na obrascu Prilog br. III. Izjavu daje osoba po zakonu ovlaštena za zastupanje gospodarskog subjekta za gospodarskog subjekta i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Izjava ne smije biti starija od šest mjeseci od dana početka postupka nabave odnosno objave poziva za dostavu ponude.

Ako obrazac Izjave o nekažnjavanju potpisuje osoba koja nije državljanin Republike Hrvatske potpis na obrascu mora biti ovjeren kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Naručitelj može tijekom postupka nabave radi provjere postojanja osnova za isključenje iz točke 4.1.A. od tijela nadležnog za vođenje kaznene evidencije i razmjenu tih podataka s drugim državama za ponuditelja ili osobu ovlaštenu za zastupanje ponuditelja – gospodarskog subjekta zatražiti izdavanje potvrde o činjenicama o kojima tijelo vodi službenu evidenciju, kojom se dokazuje nepostojanje osnove za isključenje.

Naručitelj će prihvatiti sljedeće kao dovoljan dokaz da ne postoje osnove za isključenje gospodarskog subjekta:

1. izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin,

ili

2. ako se u državi poslovnog nastana gospodarskog subjekta, odnosno državi čiji je osoba državljanin, ne izdaju gore navedeni dokumenti ili ako ne obuhvaćaju sve okolnosti obuhvaćene točkom 4.1.A., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika, ili strukovnog ili trgovinskog tijela u državi poslovnog nastana ponuditelja, odnosno državi čiji je osoba državljanin.

4.1.B. Naručitelj će isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

- u Republici Hrvatskoj, ako gospodarski subjekt ima poslovni nastan u Republici Hrvatskoj, ili

- u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Dokaz da je ispunio obveze plaćanja dospjelih poreznih obveza i obveza za mirovinsko i zdravstveno osiguranje gospodarski subjekt dostavlja istovremeno s ponudom u obliku:

a) potvrde porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje,

ili

ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti, gospodarski subjekt dostavlja:

b) izjave pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Naručitelj može tijekom postupka nabave radi provjere postojanja osnova za isključenje iz točke 4.1.B. od tijela nadležnog za izdavanje potvrde za ponuditelja - gospodarskog subjekta zatražiti izdavanje potvrde o činjenicama o kojima tijelo vodi službenu evidenciju.

Ponuditelj se može koristiti i obrascem Izjave - Prilog br. IV. iz priloga ove dokumentacije. Izjavu daje osoba po zakonu ovlaštena za zastupanje gospodarskog subjekta.

Ako gospodarski subjekt nije dostavio dokaz o plaćanju dospjelih poreznih obveza za mirovinsko i zdravstveno osiguranje naveden pod a) i b) u izvorniku istovremeno s ponudom, naručitelj može, prije donošenja odluke o odabiru, od ponuditelja koji je dostavio najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente, kojim dokazuje da ne postoje osnove za isključenje.

## 4.2. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

Gospodarski subjekt u ovom postupku dokazuje sposobnost za obavljanje profesionalne djelatnosti i tehničku i stručnu sposobnost dokazima koje prilaže ponudi:

4.2. A. Sposobnost za obavljanje profesionalne djelatnosti

* Upis u sudski, obrtni, strukovni ili drugi odgovarajući registar u državi poslovnog nastana (sjedišta gospodarskog subjekta).

Upis u registar dokazuje se:

a) izvodom iz sudskog, obrtnog strukovnog ili drugog odgovarajućeg registra u državi članici njegovog poslovnog nastana,

ili

ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti, gospodarski subjekt dostavlja:

b) izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Dokaze o sposobnosti za obavljanje profesionalne djelatnosti gospodarski subjekt dostavlja istovremeno s ponudom u neovjerenoj preslici, ili kao neovjereni ispis elektroničke isprave.

Naručitelj može, prije donošenja odluke o odabiru, od ponuditelja koji je dostavio najpovoljniju ponudu zatražiti da u primjerenom roku, ne kraćem od 5 (pet) dana, dostavi na uvid izvornik dokaza o sposobnosti za obavljanje profesionalne djelatnosti.

4.2. B. Dodatni uvjeti

Za svaku osobu koja će obavljati poslove čišćenja potrebno je dostaviti potvrdu o nekažnjavanju, osim navedenog, osoba koja će obavljati poslove čišćenja u Vrhovnom sudu Republike Hrvatske dužna je potpisati „Izjavu o povjerljivosti“.

# 5. PROVJERA PONUDITELJA

Naručitelj može od ponuditelja koji je podnio najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente ili dokaze navedene u ponudi, osim ako već posjeduje te dokumente.

Naručitelj napominje da pod ažuriranim popratnim dokumentima smatra svaki dokument u kojem su sadržani podaci važeći te odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u ponudi.

Naručitelj zadržava pravo nakon dostave ažuriranih popratnih dokumenata iskoristiti pravo provjere činjenica navedenih u tim dokumentima.

Ako ponuditelj koji je podnio najpovoljniju ponudu ne dostavi ažurne popratne dokumente u ostavljenom roku ili njima ne dokaže da ispunjava tražene kriterije za odabir gospodarskog subjekta, naručitelj će odbiti ponudu tog ponuditelja te pozvati na dostavu ažurnih popratnih dokumenata ponuditelja koji je podnio sljedeću najpovoljniju ponudu ili poništiti postupak jednostavne nabave, ako postoje razlozi za poništenje.

# 6. POJAŠNJENJE I UPOTPUNJAVANJE DOKUMENATA

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, javni naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od 5 (pet) dana.

Takvo postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

# 7. JAMSTVA

Jamstvo za uredno ispunjenje ugovora

Odabrani ponuditelj je nakon sklapanja ugovora u roku 8 dana obavezan priložiti jamstvo kao dokaz za uredno ispunjenje ugovora u obliku zadužnice ili bankarske garancije u visini od 10 % vrijednosti zaključenog ugovora o nabavi, bez poreza na dodanu vrijednost, bez uvećanja sa zakonskim zateznim kamatama po stopi određenoj sukladno članku 29. stavku 2. Zakona o obveznim odnosima („Narodne novine“, broj 35/05, 41/08, 125/11, 78/15, 29/18 i 126/21).

Zadužnicu će odabrani ponuditelj dostaviti popunjenu sukladno Pravilniku o obliku i sadržaju zadužnice („Narodne novine“, broj 115/12 i 82/17) ili Pravilniku o obliku i sadržaju bjanko zadužnice („Narodne novine“, broj 115/12 i 82/17).

Jamstvo treba glasiti na naručitelja i protestirati (naplatiti) će se na «prvi poziv» i «bez prigovora» u slučaju da ponuditelj ne izvrši sve obveze preuzete ugovorom do isteka roka važenja ugovora odnosno u slučaju povrede preuzetih ugovornih obveza.

Naručitelj će naplatiti jamstvo za uredno izvršavanje ugovora u slučajevima neispunjavanja ugovorne obveze ili povrede ugovorne obveze tijekom trajanja ugovora.

U slučaju povrede ugovornih obveza naručitelj će odabranom ponuditelju uputiti pisanu opomenu kojom zahtjeva da se učinjeni propusti isprave u određenom roku, a ako ih odabrani ponuditelj ne ispravi naručitelj ima pravo raskinuti ugovor i naplatiti jamstvo.

Jamstvo treba imati rok valjanosti do 30 dana od isteka valjanosti ugovora o nabavi. Ako jamstvo za uredno ispunjenje ugovora ne bude naplaćeno naručitelj će ga vratiti odabranom ponuditelju po proteku 30 dana od urednog izvršenja svih ugovornih obveza.

# 8. KRITERIJ ODABIRA PONUDE

Najpovoljnija ponuda je valjana ponuda (prihvatljiva, prikladna i pravilna) s najnižom cijenom.

# 9. PREGLED OBJEKTA

Pozivaju se potencijalni ponuditelji da pregledaju objekt u kojem će obavljati usluge čišćenja. Obilazak objekta obavlja se uz obavezan prethodni dogovor s kontakt osobom Naručitelja – Voditeljem Odjeljka tehničkih i pomoćnih poslova Željkom Škudarom na mail: zeljko.skudar@vsrh.hr ili na broj telefona 01/ 4862 214.

# 10. PODACI O PONUDI

## 10.1. SADRŽAJ I NAČIN IZRADE PONUDE

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu i izrađuje u papirnatom obliku otisnuta ili pisana neizbrisivom tintom.

Ponuda sadrži najmanje:

1. Naslov s popunjenim sadržajem i brojem stranica

2. Prilog br. I. - Ponudbeni list

3. popunjeni Troškovnik s tehničkom specifikacijom – Prilog br. II.

4. dokaze o nepostojanju osnova isključenja – točka 4.1. ove dokumentacije

5. dokaze sposobnosti - točka 4.2. ove dokumentacije

6. popunjenu izjavu – Prilog br. III.

7. popunjenu izjavu – Prilog br. IV. - po potrebi

Ponuda mora biti uvezana u cjelinu na način da onemogući naknadno vađenje ili umetanje listova ili dijelova ponude. Stranice se označavaju rednim brojem na način da je vidljiv redni broj stranice i ukupni broj svih stranica ponude (npr. 1/25).

Ponuda se predaje u izvorniku, potpisanom od strane odgovorne osobe ponuditelja, ili osobe koju je odgovorna osoba ovlastila pisanom punomoći za potpisivanje ponude (u tom slučaju se prilaže i potpisana punomoć).

## 10.2. ROK ZA DOSTAVU PONUDE

Rok za dostavu ponude je 28. ožujka 2025. do 15,00 sati.

Ponuda mora biti zaprimljena na adresi naručitelja: Vrhovni sud Republike Hrvatske, Trg Nikole Zrinskog 3, najkasnije 28. ožujka 2025. do 15,00 sati.

Ponude se predaju u zatvorenoj omotnici na kojoj na prednjoj strani treba pisati:

naziv i adresa naručitelja:

VRHOVNI SUD REPUBLIKE HRVATSKE, Ured ravnatelja sudske uprave u VSRH

 10000 ZAGREB, Trg Nikole Zrinskog 3, soba br. II/205

predmet nabave: USLUGE ČIŠĆENJA PROSTORIJA U VRHOVNOM SUDU RH

Ev. broj nabave: 10/2025 "NE OTVARAJ"

Na poleđini omotnice obavezno se navodi: naziv i adresa ponuditelja.

Naručitelj će na zahtjev ponuditelja dati potvrdu o datumu i vremenu primitka ponude.

Otvaranje ponude nije javno.

## 10.3. IZMJENA, DOPUNA, POVLAČENJE PONUDE

Ponuditelj može u roku za dostavu ponude izmijeniti svoju ponudu, nadopuniti je ili od nje odustati pisanom izjavom naručitelju.

## 10.4. ROK VALJANOSTI PONUDE

Rok valjanosti ponude je 60 dana od isteka roka za dostavu ponuda i treba biti naveden u obrascu Prilog br. I. – Ponudbeni list.

# 11. ROK DONOŠENJA ODLUKE O ODABIRU ILI PONIŠTENJU

Naručitelj će odlučiti o odabiru / poništenju u roku 5 dana od dana isteka roka za dostavu ponude.

Odluku o odabiru naručitelj će dostaviti svakom ponuditelju na dokaziv način (dostavnica, povratnica, elektroničkim putem s potvrdom o isporuci, faksom s izvješćem o uspješnom primitku).

# 12. PRILOZI

1. Prilog I.- Ponudbeni list ponuditelja

2. Prilog II. - Tehnička specifikacija –Troškovnik

3. Prilog III.- Izjava o nepostojanju razloga za isključenje - nekažnjavanje

4. Prilog IV.- Izjava – porezne obveze

 *Prilog br. I.*

# PONUDBENI LIST

NARUČITELJ:

VRHOVNI SUD REPUBLIKE HRVATSKE.

Trg N. Zrinskog 3, Zagreb 10 000

PONUDITELJ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv ponuditelja)

sjedište, adresa, OIB\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuditelj je u sustavu PDV-a: DA NE (zaokružiti)

Adresa za dostavu pošte:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa e-pošte:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona: \_\_\_\_\_\_\_\_\_\_\_\_\_\_\_ Broj mobitela: \_\_\_\_\_\_\_\_\_\_\_\_\_\_\_\_\_\_ Broj faksa: \_\_\_\_\_\_\_\_\_\_\_\_\_

Predmet nabave: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CIJENA PONUDE

Cijena ponude bez PDV-a: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iznos PDV-a: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ne ispunjava se ukoliko ponuditelj nije u sustavu PDV-a)

Cijena ponude s PDV-om: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ukoliko ponuditelj nije u sustavu PDV-a upisuje se cijena ponude bez PDV-a)

Rok valjanosti ponude: \_\_\_\_\_\_\_\_\_\_\_\_\_\_\_ od isteka roka za dostavu ponude.

 M.P.

Ime i prezime osobe ovlaštene za

zastupanje gospodarskog subjekta:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U \_\_\_\_\_\_\_\_\_\_\_\_\_\_\_\_\_\_ 2025.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe)

Napomena:

Ako ponuditelj nije u sustavu PDV-a ili je predmet nabave oslobođen istog, mjesto upisa ostaviti praznim.

 *Prilog br. III.*

# IZJAVAOIZJAVA O NEPOSTOJANJU RAZLOGA ZA ISKLJUČENJE PONUDITELJA

(IZJAVA O NEKAŽNJAVANJU)

Izjavu može dati osoba po zakonu ovlaštena za zastupanje gospodarskog subjekta: za gospodarski subjekt, za sebe i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta

I Z J A V A

kojom Ja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime, adresa, broj osobne iskaznice, OIB)*

i Ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime, adresa, broj osobne iskaznice, OIB)*

i Ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime, adresa, broj osobne iskaznice, OIB)*

osoba ovlaštena za zastupanje gospodarskog subjekta*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(naziv i adresa sjedišta, OIB)*

Pod materijalnom i kaznenom odgovornošću izjavljujem za gospodarski subjekt, za sebe i za sve ostale navedene osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta da nikome navedenom nije izrečena pravomoćno osuđujuća presuda za bilo koje od kaznenih djela navedenih u točki 4.1.A.1. podtočke od a) do f) ove dokumentacije o nabavi, odnosno za odgovarajuća kaznena djela po propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta.

U \_\_\_\_\_\_\_\_\_\_\_\_\_\_, \_\_\_\_\_. \_\_\_\_\_. 2025.

 Naziv gospodarskog subjekta:

M.P.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ime i prezime osobe ovlaštene za

zastupanje gospodarskog subjekta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(*potpis ovlaštene osobe)

Ime i prezime osobe ovlaštene za

zastupanje gospodarskog subjekta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe)

Napomena: Izjava ne smije biti starija od 6 mjeseci računajući od početka postupka jednostavne nabave. Ako su dvije ili više osoba ovlaštene za zastupanje gospodarskog subjekta pojedinačno i samostalno dovoljno je da izjavu za gospodarski subjekt na obrascu br. III. ovog priloga potpiše jedna osoba ovlaštena za pojedinačno i samostalno zastupanje.

*Prilog br. IV. / Izjava o poreznim obvezama*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv ponuditelja)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresa sjedišta)

IZJAVA O PLAĆENIM POREZNIM OBVEZAMA I OBVEZAMA ZA MIROVINSKO I ZDRAVSTVENO OSIGURANJE

kojom Ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime, adresa, broj osobne iskaznice, OIB)*

osoba ovlaštena za zastupanje gospodarskog subjekta*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(naziv i adresa sjedišta, OIB)*

IZJAVLJUJEM

pod materijalnom i kaznenom odgovornošću da je gospodarski subjekt ispunio obvezu plaćanja dospjelih poreznih obveza i obveza za mirovinskog i zdravstveno osiguranje sukladno propisanim uvjetima za isključenje u točki 4.1. B. ove dokumentacije o nabavi.

Obavezujem se da ću na poziv naručitelja dostaviti u izvorniku sljedeće dokaze:

a) potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoji navedena obveza, ne starija od 30 dana od početka postupka javne nabave ili objave poziva za dostavu ponude

ili

b) izjavu kod javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin, kojom se potvrđuje da gospodarski subjekt nema neplaćenih dospjelih poreznih obveza i obveza iz mirovinskog i zdravstvenog osiguranja.

U \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_ 2025.

Naziv gospodarskog subjekta:

M.P.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ime i prezime osobe ovlaštene za

zastupanje gospodarskog subjekta:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis ovlaštene osobe)